paragraph_text: Gustafi su glazbeni sastav kojeg su 1980. u Vodnjanu osnovali Edi i Vlado Maružin, Čedomir Mošnja, Igor Arih i Livio Morosin pod imenom Gustaph i njegovi dobri duhovi. 27.12.1980. godine održavaju u Vodnjanu prvi javni nastup na dan koji od tada slave kao svoj rođendan. Svoj prvi, od zasada jedanaest albuma, jednostavnog naslova V, objavili su 1985. godine. Skupina je prepoznatljiva po spajanju rock glazbe s istarskom narodnom glazbom, bluesom i tex-mexom, te se smatraju jednima od glavnih predstavnika ča-vala. Najpoznatiji su po hit pjesmama Brkica, Kega si sanjala, Katarina, Kadi su ta vrata, Kurijera i dr. Od originalne postave ostali su autor tekstova i glazbe, pjevač i gitarista Edi Maružin, i bubnjar Čedomir Mošnja. S albumom F.F. 2007. su osvojili nagradu Porin za najbolji rock album.<ref>Dobitnici nagrade Porin za 2007.Svoj najnoviji studijski album Maneštra<ref> izdali su u prosincu 2015.